**Richard Bruce "Dick" Cheney** ([ˈtʃeɪni], s. 30. tammikuuta 1941 Lincoln, Nebraska, Yhdysvallat) on yhdysvaltalainen republikaanipoliitikko ja liikemies, joka toimi Yhdysvaltain varapresidenttinä vuosina 2001–2009. Häntä on pidetty Yhdysvaltain historian vaikutusvaltaisimpana varapresidenttinä.

Cheneyn poliittinen ura alkoi kongressiedustaja William A. Steigerin avustajana. Tämän jälkeen Cheney aloitti työt Valkoisessa talossa Nixonin ja Fordin hallinnoissa. Fordin hallinnossa hän toimi Valkoisen talon kansliapäällikkönä. Cheney valittiin edustajainhuoneen jäseneksi koko Wyomingin kattavasta vaalipiiristä vuonna 1978. Tässä tehtävässä hän toimi 1989 asti, jolloin hänet valittiin Yhdysvaltain puolustusministeriksi. Vuonna 1993 Cheney jätti ministerin tehtävät. Hän siirtyi öljy-yhtiö Halliburtonin toimitusjohtajaksi 1995 ja toimi tässä tehtävässä vuoteen 2000 asti.

Cheney valittiin presidenttiehdokas George W. Bushin varapresidenttiehdokkaaksi heinäkuussa 2000. Bushin voitettua Yhdysvaltain presidentinvaalit 2000 Cheneystä tuli varapresidentti. Bush ja Cheney voittivat myös vuoden 2004 presidentinvaalit.

Varhainen elämä
---------------

Cheney syntyi Nebraskan Lincolnissa ja varttuui pääosin Sumnerissa, Nebraskassa ja Casperissa, Wyomingissa. Hänen isänsä työskenteli Yhdysvaltain maatalousministeriön palveluksessa. Nuoruudessaan Cheney pidätettiin kaksi kertaa rattijuopumuksesta.*lähde?* Vuonna 1964 hän nai lukiorakkautensa Lynne Vincentin, jonka tapasi jo 14-vuotiaana. 

Cheney aloitti yliopisto-opintonsa Yalen yliopistossa, mutta keskeytti ne huonon opintomenestyksen vuoksi. Myöhemmin hän suoritti alemman ja ylemmän korkeakoulututkinnon Wyomingin yliopistossa ja aloitti tohtorinopinnot Madison-Wisconsinin yliopistossa suorittamatta niitä kuitenkaan loppuun. Hän ei palvellut Vietnamin sodassa, vaan sai viisi kertaa lykkäystä,*lähde?* viimeisen kerran ensimmäisen tyttärensä Elizabethin syntyessä 1966. Toinen tytär Mary syntyi 1969.

Poliittinen ura
---------------

Cheneyn poliittinen ura alkoi 1969 Richard Nixonin hallinnon avustajana. Presidentti Gerald Fordin aikana Cheneysta tuli presidentin avustaja. Vuonna 1978 hänet valittiin edustajainhuoneeseen Wyomingista. Hänet valittiin uudelleen viisi kertaa, ja hän oli kongressiedustajana vuoteen 1989. Cheney vastusti muun muassa Etelä-Afrikan boikotoimista sen harjoittaman apartheid-politiikan vuoksi, koska hänen mielestään yksipuoliset boikotit eivät toimi.

Cheneyn toimi presidentti George H. W. Bushin puolustusministerinä 1989–1993. Hän johti Panaman miehitystä ja vuoden 1991 Persianlahden sotaa.

Kun Bill Clinton tuli presidentiksi 1993, Cheney palasi liike-elämään. Hän toimi vuosina 1995–2000 Halliburtonin toimitusjohtajana ja johtokunnan puheenjohtajana. Halliburton lobbasi voimakkaasti Iranin ja Libyan boikottien lopettamiseksi. Cheneyn öljyosakkeiden arvoksi arvioidaan 30–100 miljoonaa, joista suuri osa on Halliburtonia. Varapresidentiksi tullessaan hän asetti osakkeensa säätiön haltuun kahdeksaa miljoonaa dollaria lukuun ottamatta.

### Varapresidenttiys

Cheney Irakissa vuonna 2008.
Keväällä 2000 George W. Bush pyysi Cheneyä varapresidenttiehdokkaakseen. Cheney johti energiatyöryhmää, NEPDG:ä, jonka tarkoitus oli luoda Bushin hallinnolla energiastrategia. Cheney oli yksi vahvimmista kidutuksen sallimisen ajajista terrorismin vastaisessa sodassa. 

29. kesäkuuta 2002 hänestä tuli toinen vastaava Yhdysvaltain presidentti perustuslain 25. lisäyksen nojalla hiukan yli kahdeksi tunniksi, kun presidentti Bush oli suoliston tähystyksessä. 

Cheneyn kansliapäällikkö Lewis Libby tuomittiin kesäkuussa 2007 vankeuteen niin sanotussa CIA-vuotojutussa ja erosi.

Cheney ei pyrkinyt Bushin kauden jälkeen presidentiksi, toisin kuin useat muut varapresidentit.

Varapresidenttiyden jälkeen
---------------------------

Bushin kauden jälkeen Cheneysta tuli yksi näkyvimmistä republikaanipuolueen oikeiston edustajista ja Obaman hallinnon arvostelija.

Vuonna 2011 Cheney julkaisi muistelmansa *In My Time*.

Yksityiselämä
-------------

Cheneyn tytär Liz on istunut edustajainhuoneessa vuodesta 2017 lähtien.
Cheney on yhdistyneen metodistikirkon jäsen. Hän oli ensimmäinen metodistinen varapresidentti joka työskenteli metodistipresidentille.

Hänen vaimonsa Lynne Cheney toimi National Endowment for the Humanitiesin puhemiehenä vuodesta 1986- vuoteen 1993. Pariskunnalla on kaksi tytärtä, Elizabeth "Liz" Cheney ja Mary Cheney sekä seitsemän lapsenlasta. Liz valittiin Yhdysvaltain edustajainhuoneeseen 2016 ja toimii tällä erää (2021) edustajainhuoneen republikaanien puheenjohtajana.

### Terveys

Cheney on entinen ketjupolttaja ja saanut neljä sydänkohtausta, käynyt läpi useita sydänleikkauksia sekä sairastaa ateroskleroosia. Hänelle tehtiin sydämensiirto maaliskuussa 2012, 71 vuoden iässä.

### Metsästysonnettomuus

11. helmikuuta 2006 Cheney ampui vahingossa haulikolla 78-vuotiasta teksasilaista lakimiestä Harry Whittingtonia metsästysmatkalla Texasissa. Whittington toipui onnettomuudesta hyvin.

Kuvia
-----

* Presidentti Nixon kättelee Cheneytä. Taustalla Donald Rumsfeld. (1970)Presidentti Nixon kättelee Cheneytä. Taustalla Donald Rumsfeld. (1970)
* Valkoisen talon kansliapäällikkö Donald Rumsfeld tapaa presidentti Gerald Fordin ja apulaiskansliapäällikkö Cheneyn (1975)Valkoisen talon kansliapäällikkö Donald Rumsfeld tapaa presidentti Gerald Fordin ja apulaiskansliapäällikkö Cheneyn (1975)
* Presidentti Ronald Reagan ja Cheney (1983)Presidentti Ronald Reagan ja Cheney (1983)
* Presidentti George H. W. Bush ja Cheney (1991)Presidentti George H. W. Bush ja Cheney (1991)
* Presidentti George H. W. Bush, Robert Gates, Colin Powell ja Cheney keskustelevat operaatio Desert Shieldistä. (1991)Presidentti George H. W. Bush, Robert Gates, Colin Powell ja Cheney keskustelevat operaatio Desert Shieldistä. (1991)
* Puolustusministeri Cheney pitää tiedotustilaisuutta Persianlahden sodasta. Taustalla Colin Powell, Norman Schwarzkopf ja Paul Wolfowitz. (1991)Puolustusministeri Cheney pitää tiedotustilaisuutta Persianlahden sodasta. Taustalla Colin Powell, Norman Schwarzkopf ja Paul Wolfowitz. (1991)
* Varapresidentti Cheney näkee terrori-iskun televisiosta syyskuun 11. päivänä 2001.Varapresidentti Cheney näkee terrori-iskun televisiosta syyskuun 11. päivänä 2001.
* Donald Rumsfeld, presidentti Bush ja Cheney (2006)Donald Rumsfeld, presidentti Bush ja Cheney (2006)
* Cheney ja Sultan ibn Abdilaziz (2007)Cheney ja Sultan ibn Abdilaziz (2007)
* (2011)(2011)

Katso myös
----------

* Vice – vallan oikeat kasvot

Lähteet
-------

1. ↑  Cheney: A VP With Unprecedented Power *NPR*.  15.1.2009. Viitattu 23.1.2019.
2. ↑  Paul, Reynolds: The most powerful vice-president ever? *BBC News*.  26.10.2006. British Broadcasting Corporation. Viitattu 23.1.2019.
3. ↑  A Closer Look at Cheney and Halliburton *The New York Times*.  28.9.2004. Viitattu 23.1.2019.
4. ↑  THE 2000 CAMPAIGN: THE RUNNING MATE; Bush Is Reported Set to Name Cheney as Partner on Ticket *The New York Times*.  25.7.2000. Viitattu 23.1.2019.
5. ↑  Stephen F. Hayes: *Cheney: The Untold Story of America's Most Powerful and Controversial Vice President*, s. 11. , 2007.
6. ↑  The most powerful vice-president ever? *Daily Caller*.  10.12.2013. Viitattu 27.7.2019.
7. ↑  RICHARD B. CHENEY *Miller Center*. Viitattu 27.7.2019.
8. ↑  Vuotoskandaalista Libbylle 2,5 vuotta vankeutta *Taloussanomat*. Viitattu 28.7.2019. (englanniksi)
9. ↑  Richard B. Cheney, 46th Vice President (2001-2009) *Yhdysvaltain senaatti*. Viitattu 28.7.2019. (englanniksi)
10. ↑   (espanjaksi)
11. ↑  Gellman, Barton: In New Memoir, Dick Cheney Tries to Rewrite History *Time.com*.  29.8.2011. Viitattu 4.10.2016. (englanniksi)
12. ↑  United Methodists fill 62 seats in new Congress  December 12, 2006. United States Marine Corps.  Arkistoitu October 21, 2007. Viitattu January 1, 2008.
13. ↑  How many U.S. Presidents/Senators/Representatives have been Methodist? Have we ever had a President and Vice President of the same denomination before? *Frequently Asked Questions – Questions About Methodism*. The United Methodist Archives Center at Drew University.  Arkistoitu October 16, 2008. Viitattu May 24, 2009.
14. ↑  Liz Cheney begins transition to U.S. House of Representatives *Wyoming Tribune Eagle*.  11.11.2016. Wyoming Tribune Eagle. Viitattu 19.10.2017.
15. ↑  Vaikutusvaltainen republikaani tyrmäsi Trumpin puheet vaalivilpistä – CNN: Puoluetoverit raivostuneita *Ilta-Sanomat*.  4.5.2021. Viitattu 4.5.2021.
16. ↑  USA:n ex-varapresidentille tehtiin sydämensiirto *MTV Uutiset*.  25.03.2012. MTV Uutiset. Viitattu 20.10.2017.
17. ↑  Cheney ampui vahingossa kanssametsästäjää *MTV Uutiset*.  13.02.2006. MTV Uutiset. Viitattu 20.10.2017.

Aiheesta muualla
----------------

* Kuvia tai muita tiedostoja aiheesta **Dick Cheney** Wikimedia Commonsissa

|  |  |  |  |  |
| --- | --- | --- | --- | --- |
| 

| * n
* k
* m
Yhdysvaltain varapresidentit |
| --- |
|  |
| Varapresidentin sinetti | 
1. Adams
2. Jefferson
3. Burr
4. Clinton
5. Gerry
6. Tompkins
7. Calhoun
8. Van Buren
9. R. Johnson
10. Tyler
11. Dallas
12. Fillmore
13. King
14. Breckinridge
15. Hamlin
16. A. Johnson
17. Colfax
18. Wilson
19. Wheeler
20. Arthur
21. Hendricks
22. Morton
23. Stevenson
24. Hobart
25. Roosevelt
26. Fairbanks
27. Sherman
28. Marshall
29. Coolidge
30. Dawes
31. Curtis
32. Garner
33. Wallace
34. Truman
35. Barkley
36. Nixon
37. L. Johnson
38. Humphrey
39. Agnew
40. Ford
41. Rockefeller
42. Mondale
43. Bush
44. Quayle
45. Gore
46. Cheney
47. Biden
48. Pence
49. Harris

 |

 |

Yhdysvaltain puolustusministerit

* Forrestal
* Johnson
* Marshall
* Lovett
* Wilson
* McElroy
* Gates
* McNamara
* Clifford
* Laird
* Richardson
* Schlesinger
* Rumsfeld
* Brown
* Weinberger
* Carlucci
* Taft
* Cheney
* Aspin
* Perry
* Cohen
* Rumsfeld
* Gates
* Panetta
* Hagel
* Carter
* Mattis
* Esper
* Austin


Valkoisen talon kansliapäälliköt

* Steelman
* Adams
* Persons
* O'Donnell
* M. Watson
* Haldeman
* Haig
* Rumsfeld
* Cheney
* Jordan
* J. Watson
* J. Baker
* Regan
* H. Baker
* Duberstein
* Sununu
* Skinner
* J. Baker
* McLarty
* Panetta
* Bowles
* Podesta
* Card
* Bolten
* Emanuel
* Rouse (vt.)
* Daley
* Lew
* Priebus
* Kelly
* Mulvaney (vt.)
* Meadows
* Klain
* Zients


|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Ranska
* BnF data
* Saksa
* Israel
* Yhdysvallat
* Japani
* Tšekki
* Korea
* Alankomaat
* Puola

 |
|  |
| Tieteilijät | 
* CiNii

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Biographie
* US Congress

 |
|  |
| Muut | 
* NARA
* SNAC
	+ 2
* IdRef

 |

 |